পার্ল মানে

পার্ল মানে (জন্ম: ২৮শে মে ১৯৮৮) হলেন একজন ভারতীয় ভিডিও জকি, টেলিভিশন উপস্থাপক এবং অভিনেত্রী। তিনি মাঝাবিল মনোরমায় প্রচারিত মালয়ালম নৃত্যের রিয়ালিটি অনুষ্ঠান ডি ৪ ডান্স উপস্থাপন করে অধিক পরিচিত লাভ করেছেন; এই অনুষ্ঠানে তাঁর সাথে গোবিন্দ পদ্মসূর্য এবং আদিল ইব্রাহিম সহ উপস্থাপনা করেছিলেন। ২০১৮ সালে, তিনি এশিয়ানেট মুভিজে প্রচারিত জনপ্রিয় রিয়ালিটি অনুষ্ঠান বিগ বস মালয়ালমের ১ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি রানার-আপ হয়েছিলেন। পার্ল মানে ১৯৮৮ সালের ২৮শে মে তারিখে ভারতের কেরালার আলুয়ায় জন্মগ্রহণ করেছেন। তিনি কোচিতে অবস্থিত একটি যৌথ পরিবারে তাঁর শৈশব অতিবাহিত করেছেন। তিনি হোলি অ্যাঞ্জেলস কনভেন্ট ত্রিবান্দ্রম এবং কলমশেরীর রাজাগিরি পাবলিক স্কুল থেকে স্কুল জীবনের পড়াশোনা সম্পন্ন করেছেন। পরবর্তীতে তিনি বেঙ্গালুরুর খ্রিস্ট বিশ্ববিদ্যালয় থেকে মিডিয়া অধ্যয়ন বিভাগ হতে স্নাতক সম্পন্ন করেছেন। তিনি ইন্ডিয়াভিশনের সহযোগী সংস্থার মালয়ালম টেলিভিশন চ্যানেল ইয়েস ইন্ডিয়াভিশনের সংগীতভিত্তিক অনুষ্ঠান ইয়েস জুকবক্সের আড়াইশোটির অধিক পর্বে উপস্থাপনার দায়িত্ব পালন করেছেন। তিনি সেরাহ মঞ্চনামের অধীনে অমৃতা টিভির ভ্রমণ-ভিত্তিক রন্ধন অনুষ্ঠান টেস্ট অফ কেরালা উপস্থাপনা করেছেন। ২০১৪ সালের অক্টোবর মাসে, তিনি উপস্থাপক জুয়েল মেরির পরিবর্তে মাঝাবিল মনোরমায় প্রচারিত মালয়ালম নৃত্যের রিয়ালিটি অনুষ্ঠান গামওন ডি২ উপস্থাপনার দায়িত্ব গ্রহণ করেন; যেখানে তাঁর সহ-উপস্থাপক ছিলেন জনপ্রিয় টেলিভিশন উপস্থাপক গোবিন্দ পদ্মসূর্য। তিনি কুমুদি টিভির অনুষ্ঠান সিনেমা কোম্পানির ২য় আসরের উপস্থাপক ছিলেন। ২০১৮ সালে, তিনি এশিয়ানেট মুভিজে প্রচারিত জনপ্রিয় রিয়ালিটি অনুষ্ঠান বিগ বস মালয়ালমের ১ম আসরে একজন প্রতিযোগী হিসেবে অংশগ্রহণ করেছিলেন। তিনি বিগ বসের ঘরে ১ম দিনে প্রবেশ করেছিলেন এবং চূড়ান্ত দিন অর্থাৎ ৯৮তম দিনে ঘর হতে ১ম রানার-আপ হয়ে বেরিয়ে আসেন; তিনি উক্ত আসরের একমাত্র নারী প্রতিযোগী হিসেবে সকল দিন ঘরে অবস্থান করেছেন। ২০১৯ সালে, তিনি পার্ল ডট ইন (Pearle.in) নামে একটি অনলাইন শপিং কার্ট উদ্বোধন করেছেন। ২০১৮ সালে, জনপ্রিয় রিয়ালিটি অনুষ্ঠান বিগ বস মালয়ালমের ১ম আসরের ঘরে থাকাকালীন তিনি তাঁর সহ-প্রতিযোগী শ্রীনীশ অরবিন্দের সাথে একটি আবেগপ্রবণ সম্পর্কে জড়িয়ে পড়েন এবং ঘরের মধ্যেই তাঁরা দুজনে বিয়ে করার ইচ্ছা প্রকাশ করেছিলেন। অতঃপর ২০১৯ সালের জানুয়ারি মাসে, পার্ল একটি ব্যক্তিগত অনুষ্ঠানে শ্রীনীশ অরবিন্দের সাথে বাগদান সম্পন্ন করেন। ২০১৯ সালের ৫ই মে তারিখে এই দম্পতি খ্রিস্টান রীতিনীতি অনুসারে বিবাহ বন্ধনে আবদ্ধ হন এবং ২০১৯ সালের ৮ই মে তারিখে হিন্দু রীতিনীতি অনুসারে বিবাহের সকল অনুষ্ঠানের আয়োজন করেন। "Pearle Maaney in Sameer Thahir's next film – The Times Of India"। The Times Of India। ১ জুন ২০১৩। সংগ্রহের তারিখ ২৬ ফেব্রুয়ারি ২০১৫।  "Catching up with Pearle Maaney"। MalayaliMag.com। ৭ অক্টোবর ২০১৩। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৫।  "Very Pearle – WtzUp Kochi"। WtzUp Kochi। সংগ্রহের তারিখ ২৫ ফেব্রুয়ারি ২০১৫।  "People think I'm of Arab origin: Pearle Maaney Movie Review"। Times Of India। The Times Of India। সংগ্রহের তারিখ ২৫ ফেব্রুয়ারি ২০১৫।  "Pearle Maaney Biography"। DROLLYDOLL। ২৭ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৫।  "Serah Profile on Amrita TV"। Amrita TV। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৫।  "Taste of Kerala – With SALT & PEPPER Team 1/3"। YouTube। সংগ্রহের তারিখ ২২ আগস্ট ২০১৫।  "Pearle Maaney replaces Jewel in D for Dance"। timesofindia.indiatimes.com। The Times Of India। সংগ্রহের তারিখ ২৫ ফেব্রুয়ারি ২০১৫।  Narayanan, Nirmal। "Bigg Boss Malayalam runner-up Pearle Maaney opens up about relationship with Srinish"। International Business Times, India Edition। সংগ্রহের তারিখ ২০১৮-১০-০২।  "ഞാന്‍ ശ്രീനിയെ ശരിക്കും സ്‌നേഹിക്കുന്നു; ബിഗ് ബോസിന് പുറത്തും പേളി പറയുന്നു"। Mathrubhumi। ২০১৮-১০-০২ তারিখে মূল থেকে আর্কাইভ করা। সংগ্রহের তারিখ ২০১৮-১০-০২।  "Bigg Boss Malayalam runner-up Pearle Maaney engaged to Srinish"। Kerala Wedding Trends। সংগ্রহের তারিখ ২০১৯-০১-১৮।